गल्ल पुजदी-पुजदी राजे तोड़ी पुज्जी। जेलै राजे दा प्यादा सद्‌दन आया तां पंत हुन्दे साह् घटोई गे। बत्हेरी टाल-मटोल कीती पर प्यादा खिच्ची-खुच्चियै लेई गै गेआ। दरबारा च बड़ी मानता होई। उच्चे आसना पर ब्हालेआ। पानी-धानी बी पुच्छेआ। फी राजे नै सुआल कीता मेरी मुट्‌ठी बिच के ऐ ? पंत होर अन्दरो-अन्दरी कम्बा दे हे ते डा-बडाऽ बोलन लेई पे। “ओ त्रिड्डू कचा कड़ींगैं फसेआं ऐं राजे कोल परमात्मा गै छड़काग।” त्रिड्डू पंत हुन्दा अपना नां हा। राजे नै सुनियै झट मुट्‌ठ खो’ल्ली दित्ती ते गलाया धन्न ओ महाराज धन्न ओ। मुट्‌ठी खो’लदे गै त्रिड्डा उड्डरी आ। राजा इन्ना खुश होआ जे उसी “राज जोतशी” दी पदवी देई दित्ती।